забавни истории за Животни
Един пътешественик се загубил в някаква гъста гора. Внезапно пред него се появило изключително странно животно. Онзи го попитал:
- Какво си ти, бе?
- Аз съм вълкомечка!
- Е, как така?!
- Ами, баща ми е вълк, майка ми - мечка. Значи - аз съм вълкомечка!
- Стига, бе! Какво ли няма на тоя свят!
Нашият човек продължил пътя си и се натъкнал на друго чудновато същество:
- Какво си ти, бе?
- Аз съм тигролъв!
- Е, как така?!
- Ами, майка ми е тигрица, баща ми - лъв! Значи, аз съм тигролъв!
- Божеее, чудесата нямат край!
Накрая, около главата на пътешественика прелетяло някакво крилато създание. Онзи попитал:
- Ами, ти пък - какво си, бе?
Хвъркатото отговорило:
- Аз съм конска муха!
Пичът се хванал за главата:
- Е, не! Това вече - не мога да го повярвам!